En 55-årig mand fra Hjørring skal tirsdag i retten tiltalt for flere voldlige forhold og trusler. Det er ifølge anklageskriftet gået ud over både en mand samt en sygeplejerske og en SOSU-assistent. Den 55-årige er tiltalt for i februar at have fremsat trussel om vold mod sygeplejersken og SOSU-assistenten, fordi han kastede en ringeklokke efter dem. Samtidig er den 55-årige også tiltalt for vold og vidnetrusler mod en mand. Episoderne skulle have fundet sted ved samme lejlighed. Manden fik flere slag i hovedet og blev rykket i øret. Ifølge anklageskriftet fortsatte slagene, da manden sagde, at han ville melde den 55-årige til politiet. Sagen skal for retten tirsdag eftermiddag.

Opsummering:
En mand fra Hjørring er tiltalt for vold og trusler mod flere personer. Sagen behandles i Retten i Hjørring tirsdag.